વાહન ચેકિંગ દરમિયાન સોનગઢ પોલીસ ખાતાના જવાનોએ દારૂ ઝડપી પાડ્યો હોવાનું જાણવા મળ્યું છે,સુત્રો પાસેથી મળતી માહિતી અનુસાર સોનગઢ આરટીઓ ચેકપોસ્ટ પાસે આજરોજ વહેલી સવારે આશરે 4:00 કલાકના અરસામાં સોનગઢ પોલીસના જવાનો વાહન ચેકિંગ કરી રહ્યા હતા તે દરમિયાન ઉચ્છલ સુમુલ માંથી દૂધ ભરીને આવતું ટેન્કર નંબર જીજે-19-વી-0670 માં ચેકિંગ હાથ ધરતા ટેન્કરના કેબીન માંથી સુગંધી સંતરા તથા રોયલ સ્ટાઇલની બાટલીઓ નંગ 406 કિ. રૂ. 30,200/- નો ભારતીય બનાવટનો દેશી-વિદેશી દારૂનો જથ્થો મળી આવ્યો હતો,આ મામલે ટેન્કર ચાલક શિવાજીભાઈ નંદરીયાભાઈ વસાવા રહે,મોહિનીગામ,નિશાળ ફળિયું-ઉચ્છલ અને ક્લીનર રૂપસિંગભાઈ ભારજીભાઈ ગામીત રહે,ફૂલવાડી-ઉચ્છલ બંને જણાની અટક કરવામાં આવી છે.